Die Sandbaarse, Maaiervisse en Sandsmelte (Pinguipedidae) is 'n vis-familie wat hoort tot die orde Perciformes. Daar is vyf genera met meer as sewentig spesies wat hoort tot dié familie en agt van die spesies kom aan die Suid-Afrikaanse kus voor.
Die familie is nie besonders groot nie. Die lywe is silindries aan die voorkant en meer plat aan die agterkant. Die dorsale bestaan uit twee dele, die eerste gedeelte is kort met slegs vyf, skerp strale. Daar is 'n volledige sylyn op elke vis. Die familie het geen swemblaas nie. Die grootte wissel van 13 – 30 cm.
Die familie is alleenswemmers en word gevind waar hulle op die bodem rus op hul bekken vinne. Die meeste spesies vreet bodem ongewerweldes maar Parapercis schauinslandi vreet soöplankton. Die meeste spesies is afwisselende hermafrodiete.
Parapercis hexophtalma - Swartstert-sandspiering
Parapercis punctulata - Gespikkelde sandspiering
Parapercis robinsoni - Kleinskub-sandspiering
Parapercis schauinslandii - Rosige sandspiering
Wikimedia Commons bevat media in verband met Pinguipedidae.
Ontsluit van "https://af.wikipedia.org/w/index.php?title=Pinguipedidae&oldid=1807978"
Last edited on 10 September 2018, at 13:50